section_heading: Životopis
paragraph_text: Zatim je poznat po oslikavanju u cijelosti unutarnjih zidova dviju pravoslavnih crkava od 2007. do 2011. godine. Sudjelovao je od 2011. u obnovi unutrašnjosti crkve sv. Ivana Nepomuka u Gibarcu kao glavni majstor. Za obnovu ga je našao župnik vlč. Nikica Bošnjaković na nagovor prijatelja. Sekulić je radio na osam stupova koji će djelovati kao da su od mramora i radio je pozlatu na oltaru, pri čemu je otkrio četiri freske, dvije pokrajnje, koje vjerojatno datiraju iz posljednje obnove 1902. godine. Od 2000. nosi zvanje „počasnog sakralnog slikara“ pri Đakovačko-srijemskoj biskupiji. Zbog zapaženog nastupa već na prvom sudjelovanju na Likovnoj koloniji Bunarić 2004., dobio je poziv da prigodom 200. obljetnice od rođenja bana Josipa Jelačića, u Petrovaradinu naslika sliku po narudžbi Ministarstva vanjskih poslova Republike Hrvatske. Za djelo je dobio sjajne kritike.